**Επαναληπτικό Διαγώνισμα Κεφάλαιο 2**

***ΘΕΜΑΤΑ***

**ΟΜΑΔΑ Α**

Στις  προτάσεις από **Α1.**μέχρι και **Α5.** να γράψετε στο τετράδιο σας  τον αριθμό της κάθε μιας και δίπλα σε κάθε αριθμό τη λέξη **Σωστό,** αν η πρόταση είναι σωστή, και τη λέξη**Λάθος**, αν η πρόταση είναι λανθασμένη.

**Α1.**Σε κάθε σημείο μιας ισοσκελούς υπερβολής καμπύλης ζήτησης, η Συνολική Δαπάνη των καταναλωτών επί του προϊόντος παραμένει σταθερή.

Μονάδες 3

**Α2.**Μια μείωση της τιμής του καφέ θα προκαλέσει αλλαγή της συνάρτησης ζήτησης της ζάχαρης και μετακίνηση επί της καμπύλης ζήτησης του καφέ.

Μονάδες 3

**Α3.** Αν σε κάποιο σημείο της ευθείας ζήτησης με αρνητική κλίση η ΕD=0, η ευθεία αυτή θα είναι κάθετη στον άξονα των ποσοτήτων.

Μονάδες 3

**Α4.** Η ζήτηση ενός αγαθού μεταβάλλεται προς την ίδια κατεύθυνση με τη μεταβολή της τιμής του συμπληρωματικού αγαθού.

Μονάδες 3

**Α5.** Η μείωση του εισοδήματος των καταναλωτών θα έχει ως αποτέλεσμα τη μείωση της ζήτησης για κάθε αγαθό.

Μονάδες 3

Για τις προτάσεις **Α6.** και **Α7.**να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.

**Α6.**Η συνάρτηση ζήτησης ενός αγαθού Υ είναι QD=500-20Ρ. Λόγω μείωσης της τιμής του Χ – υποκατάστατου του Υ – η ζήτηση του Υ θα μεταβληθεί σε κάθε τιμή κατά 20%. Η νέα συνάρτηση ζήτησης του αγαθού Υ θα είναι:

**α.**Q΄D=400-20Ρ

**β.**Q΄D=600-24P

**γ.**Q΄D=400-16P

**δ.** Q΄D=480-P Μονάδες 5

**Α7.**Μια μείωση της τιμής των σπίρτων στην αγορά, θα προκαλέσει:

**α.**αύξηση στη ζήτηση για σπίρτα

**β.**μείωση στη ζήτηση για σπίρτα

**γ.**αύξηση στη ζήτηση για αναπτήρες

**δ.**μείωση στη ζήτηση για αναπτήρες

Μονάδες 5

**ΟΜΑΔΑ Β**

Να δείξετε διαγραμματικά και να αιτιολογήσετε, τι θα συμβεί στην αγορά ενός αγαθού, αν ταυτόχρονα με τη μείωση της τιμής του, μειωθεί και ο αριθμός των καταναλωτών.

Μονάδες 25

**ΟΜΑΔΑ Γ**

Όταν η τιμή ενός αγαθού είναι 12 χ.μ., η ζητούμενη ποσότητα του αγαθού από τους καταναλωτές είναι 100 μονάδες. Μία αύξηση της τιμής του αγαθού κατά 25% έχει ως αποτέλεσμα οι καταναλωτές να ζητούν ποσότητα Q2.

**α.** Να υπολογίσετε την ποσότητα Q2, αν γνωρίζετε ότι η ελαστικότητα ζήτησης ως προς την τιμή είναι ED = -1,2 όταν η τιμή αυξάνεται.

                                Μονάδες 5

**β.**Να προσδιορίσετε τη συνάρτηση ζήτησης του αγαθού, αν γνωρίζετε ότι είναι γραμμική.

Μονάδες 5

**γ.**Αν ταυτόχρονα με την αύξηση της τιμής κατά 25%, λόγω ευνοϊκών προτιμήσεων η ζήτηση του αγαθού μεταβληθεί και σε κάθε τιμή ζητούνται 80 επιπλέον μονάδες ζητείται:

**1.**      Η νέα συνάρτηση ζήτησης.                                                      Μονάδες 5

**2.**      Το τελικό αποτέλεσμα στη ζητούμενη ποσότητα του αγαθού μετά από την επίδραση της ταυτόχρονης μεταβολής των δύο παραγόντων (τιμής και προτιμήσεων). Μονάδες 5

**3.**      Να κατασκευάσετε την αρχική και τη νέα καμπύλη ζήτησης στο ίδιο διάγραμμα, δείχνοντας τις δύο ταυτόχρονες μεταβολές. Μονάδες 5

**ΟΜΑΔΑ Δ**

Στον παρακάτω πίνακα δίνονται οι τιμές, οι ζητούμενες ποσότητες του αγαθού Χ και ο αντίστοιχος αριθμός καταναλωτών (ceteris paribus).

|  |  |  |  |
| --- | --- | --- | --- |
|  | TIMH  (P) | ZHTOΥΜΕΝΕΣ ΠΟΣΟΤΗΤΕΣ (QD) | ΑΡΙΘΜΟΣ ΚΑΤΑΝΑΛΩΤΩΝ |
| Α | 10 | 1100 | 1000 |
| Β | 15 | 1000 | 1100 |
| Γ | 25 | 600 | 1200 |
| Δ | 28 | 420 | 1050 |
| Ε | 30 | 400 | 1200 |
| Ζ | 32 | 470 | 2000 |

**α.**Να προσδιορίσετε τον τύπο της γραμμικής συνάρτησης του αγαθού Χ.

Μονάδες 6

**β.**Να υπολογίσετε την ελαστικότητα τόξου ζήτησης του αγαθού Χ ως προς την τιμή όπου αυτό είναι δυνατόν.

Μονάδες 6

**γ.** Λόγω πρόβλεψης των καταναλωτών για μείωση του εισοδήματός τους στο άμεσο μέλλον, μεταβάλλουν σήμερα τις αγορές τους σε κάθε τιμή κατά 20%. Να προσδιορίσετε τη νέα γραμμική συνάρτηση ζήτησης του αγαθού Χ.

Μονάδες 6

**δ.** Να υπολογίσετε την ελαστικότητα ζήτησης ως προς την τιμή, στη νέα συνάρτηση ζήτησης, όταν η τιμή του αγαθού είναι Ρ=20. Σε ποια περιοχή της ευθείας βρίσκεται η συγκεκριμένη τιμή;

Μονάδες 7